《探禹穴感怀》
宋代·赵与缗

神禹宏疏凿，流传山海经。披览未为足，时骑李白鲸。

是日轻飙未，翛然天籁鸣。孤峰带江浙，突兀地轴横。

振衣履绝顶，盘踞雄殿亭。群峰百里外，拱护赖众星。

乃信王气钟，根深奕叶生。厥后卧薪者，会稽栖复兴。

此义久懵懵，寂寞羞山陵。

作者简介：赵与缗，上虞（今浙江上虞东南）人。理宗宝祐元年（一二五三）进士（清光绪《上虞县志校续》卷四）。今录诗二首。